b'\n_START_ARTICLE_\nKommunestyre- og fylkestingsvalget 2011/Arbeiderpartiet\n_START_SECTION_\nKommunevalget\n_START_PARAGRAPH_\nVed kommunevalget 2011 stilte Arbeiderpartiet reine lister i 418 av de 429 kommunene. Partiet fikk i alt 767\xc2\xa0641 stemmer, det vil si 31,7 prosent av de avgitte stemmene. Dette er en oppgang p\xc3\xa5 2,0 prosentpoeng fra kommunevalget i 2007, men en tilbakegang p\xc3\xa5 3,6 prosentpoeng fra stortingsvalget i 2009. Samla sett blei Arbeiderpartiet det st\xc3\xb8rste partiet ved dette valget, 3,7 prosentpoeng foran H\xc3\xb8yre._NEWLINE_Det beste resultatet fikk Arbeiderpartiet i \xc3\x85rdal med 74,7 prosent av stemmene.  I ytterligere fem kommuner fikk partiet over 60 prosent: Kvalsund, Hjartdal, Hammerfest, Lebesby og Sel. I 22 kommuner til blei resultatet over 50 prosent._NEWLINE_Partiet fikk under 10 prosent av stemmene i 11 kommuner. Det svakeste resultatet kom i Selje med 4,2 prosent._NEWLINE_I 213 av landets kommuner blei Arbeiderpartiet st\xc3\xb8rst og i 130 kommuner nest st\xc3\xb8rst. Det er tredje st\xc3\xb8rst i 44 kommuner, fjerde st\xc3\xb8rst i 21 kommuner, femte st\xc3\xb8rst i 7, sjette st\xc3\xb8rst i to og sjuende st\xc3\xb8rst i \xc3\xa9n kommune. Partiet er minst i seks av kommunene der det stilte liste.'